**Sevastopol** (*ukr.*  və *rus.* Севастополь) və ya **Ağyar** (krımtat. Aqyar), — Krımda şəhər.

Tarixi
------

Sevastopol şəhərini türklər Aktıyar və ya Akyar adlandırırdılar. 1783-cü ildən Rus-Türk müharibəsi Türkiyənin Kerç, Yeni qala, Kıl Burun hərb qalalarını və Qara dəniz sahillərinin xeyli hissəsini
itirdiyi Küçük Qaynarca sülhü ilə başa çatmışdır.

Rusiyanın əldə etdiyi bu yeni torpaqlarda istilaçılara qarşı xalq həyacanları şiddətlənirdi. Müharibədən məğlub
çıxsa da, xalq yadellilərin boyunduruğu altına düşmək istəmirdi. II Yekaterina Kırım və Kubandakı rus qoşunlarının komandanı Suvorovu qəzəb və nifrətdən çalxanan bu torpaqlara səfərbər etdi. 1783-cü ilin aprelində Kırım tamamən Rusiyanın əlinə keçdikdən sonra II Yekaterina Kırımın hakimi general Q.A.Potyomkinə "indiki Aktiyarın yerində böyük Sevastopol qalası tikməyə dair" göstəriş verdi.

Yekaterina artıq Kırımın adının belə dəyişdirilməsinə, Tavriya adlanmasına dair sərəncam göndərmişdi, öz sevimlisi
Potyomkini də "Knyaz Tavriçeski" şöhrətli titulu ilə mükafatlandırmışdı. Tarixi əsərlər öz səhifələrində yerin əsl türk adını saxlamaqdadır: Kırımda qoşuna komandanlıq edən A.V.Suvorov Aktiyar buxtasını sahilində batareya
qurmaq üçün əmr verdi..

1796 -cı ildə hakimiyyətə gəlmiş rus çarı I Pavel hər bir sahədə olduğu kimi bu işdə də anası II Yekaterinanın əksinə getdi. Sevastopolun Aktiyar kimi əski şəkildə adlandırılmasına fərman verdi. (1797) Təxminən 30 il sonra
hakimiyyətə gələn və bütün dövlət işlərində, o cümlədən imperiyanın işğalçılıq istiqamətindəki tədbirlərində nənəsinin təcrübəsinə əsaslanan və onu təqdir edən I Nikolay (1825-1855) 1826-cı ilin aprelində Sevastopolun Aktiyar deyil, həmişəlik Sevastopol adlandırılmasına qərar verdi.

Sevastopolda istehkamlar, kazarmalar, Rus-Türk müharibəsində ölmüş rus əsgərlərinin dəfn olunduğu "qardaş məzarlığı" bu qanlı istilanın yadigarları kimi durmaqdadır. Bu torpaqlara yunan adlarını yamamaq istilaçı idealogiyanın əsil
hədəfi idi. Əlverişli miflər işə düşürdü. Mədəni adamların tarixi həqiqətləri bir  yana buraxıb mənfəət və maraq sezilən "miflərlə" məşğul olması köklü istila
taktikasıdır. Şəhərin yunanca adı Sevastopol Kırımı yunanlaşdırmaq kimi qorxulu məqsədlə bağlı olan "süni addır" deyə Maks Fasmer yazarkən bu adın bu yerlə, xalqla, bu xalqın tarixi ilə səsləşmədiyini nəzərdə tuturdu. Bu uydurma vaxtı ilə Xəzər dövlətinin süqutundan sonra Kırıma (daha doğrusu sahillərinə, ticarət əhəmiyyətli limanlara) sahib çıxmış yunan kolonizatorlarının bu torpağın əsl sahibi olmalarına elmi dayaq yaratmaq məqsədləri ilə bağılıdır.

Sevastopol- Sebastos "təzimə, səcdəyə layiq, müqəddəs; pol – "şəhər sözlərindən yaranmışdır. "Lakin
qədim yunanlar burada heç vaxt belə vüqarlı ada layiq şəhər salmamışlar" deyə Lev Uspenski yazırdı. Bu torpağın hər qarışı öz köksündə Qızıl Qobu və skif mədəniyyəti izlərini hifz edib saxlayır. Şəhərin ətrafının türk adları-Balaklava, Tarxanqut, Temiryük və s. adlar keçmiş türk abi-havasını saxlayan və təsdiqləyən faktlardır.

Mənbə
-----

Minaxanım Təkləli. Türk kitabı. Unudulan tarix. Dəyişdirilən adlar, Bakı, Nurlar, 2009, 25-26

Xarici keçidlər
---------------


Vikianbarda Sevastopol ilə əlaqəli mediafayllar var.

| ⛭SSRİ SSRİ-nin qəhrəman şəhərləri |
| --- |
|  | 
* Leninqrad
* Odessa
* Sevastopol
* Stalinqrad
* Kiev
* Moskva
* Kerç
* Novorossiysk
* Minsk
* Tula
* Murmansk
* Smolensk
* Brest qalası (Qəhrəman qala)

 |

* Sevastopol Arxivləşdirilib 2014-05-19 at the Wayback Machine
* Sevastopol (foto)

İstinadlar
----------

1. ↑  Федеральный закон от 21.07.2014 № 248-ФЗ "О внесении изменений в Федеральный закон "Об исчислении времени".
2. ↑  .
3. ↑  О реализации положений Закона Украины об основах государственной языковой политики в городе Севастополе.
4. ↑  *Гридасова М.* В Севастополе начали выдавать автомобильные номера с кодом 92 (rus.). // *Севастопольская газета* 2014.
5. ↑  A.M.Andruşenko. Admiral Uşakov
6. ↑  Валерий Ганичев. Ушаков, ЖЗЛ, М. Молодая Гвардия, 1990, с. 152.
7. ↑  Türk kitabı. Bakı, "Nurlar" Nəşriyyat-Poliqrafiya Mərkəzi, 2009, səh 320

| ⛭Ukrayna Ukrayna |
| --- |
| Muxtar respublika | Krım Muxtar Respublikası |  |
| Vilayətləri | Çerkası vilayəti  • Çerniqov vilayəti  • Çernovtsı vilayəti  • Dnepropetrovsk vilayəti  • Donetsk vilayəti  • Xerson vilayəti  • Xarkov vilayəti  • Xmelnitski vilayəti  • İvano-Frankovsk vilayəti  • Jitomir vilayəti  • Kirovoqrad vilayəti  • Kiyev vilayəti  • Luqansk vilayəti  • Lvov vilayəti  • Nikolayev vilayəti  • Odessa vilayəti  • Poltava vilayəti  • Rivne vilayəti  • Sumı vilayəti  • Vinnitsa vilayəti  • Ternopol vilayəti  • Volın vilayəti  • Zakarpatya vilayəti  • Zaporojya vilayəti |
| Dövlət əhəmiyyətli şəhərlər | Kiyev  • Sevastopol |